Jozef Bencúr (pedagóg)

Jozef Bencúr de Jeszenova (Benzur, Benczur, Bentzur) (* 28. február 1728, Jasenová - † 21. august 1784, Bratislava) bol spisovateľ, pedagóg, osvietenec a zeman.

Pseudonym: Eusebius Verinus.

Životopis 
Študoval starovek a mytológiu na univerzite v Jene a Halle. V rokoch 1755-1760 a 1771-1776 bol rektorom a profesorom evanjelického lýcea v Kežmarku a medzitým v rokoch 1760-1771 v Bratislave. Bol prívržencom osvietenského absolutizmu. Spolupracoval s Adamom Františkom Kollárom. Pracoval v zmiešanej komisii pre reformu školstva v Uhorsku. Za svoju vedeckú prácu bol odmenený Máriou Teréziou. Cisár Jozef II. ho vymenoval za riaditeľa cisársko-kráľovskej dvornej knižnice vo Viedni, po prevzatí dekrétu však náhle zomrel.

Bol autorom geograficko-historických  a právnických diel.

Dielo 
 Compendium Hungarie geograficum (Bratislava, 1753)
 Ius publicum Hungarie (Viedeň, 1790)

Externé odkazy 
 Záznam o narodení a krste v matrike farnosti v Dolnom Kubíne zo dna 4. apríla

Slovenskí pedagógovia
Slovenskí autori náučnej literatúry
Príslušníci zemianskeho stavu
Narodenia v 1728
Úmrtia v 1784
Slovenskí šľachtici
Uhorskí šľachtici
Osobnosti z Jasenovej